สวัสดีค่ะ เมื่อ2วันที่แล้วหนูล้มรถแล้วแผลถลอกที่หน้าขาจนถึงหน้าแข้งเลยค่ะ ไปล้างแผลที่ร.พ.ได้2วันก็กลับมาล้างแผลเอง น้ามาล้างแผลให้เมื่อล้างแผลเสร็จก็ทาน้ำผึ้งค่ะเห็นบอกว่าช่วยให้แผลหายไว เมื่อทาไปสักพักแผลมีอาการตึงคะ เดินไม่ได้เลยคะ มีวิธีที่ทำให้แผลหายไวแล้วไม่ตึงไหมคะ
สวัสดีค่ะ แผลถลอกจากอุบัติเหตุ มักเป็นแผลเปิดจึงเสี่ยงต่อการติดเชื้อ จึงควรล้างแผลติดต่อกันอย่างน้อย 3 วัน หรือจนกว่าแผลจะปิดสนิทดีค่ะ ในบางครั้งแพทย์อาจจ่ายเป็นอุปกรณ์ทำแผลให้กลับมาทำเองที่บ้านได้ หากไม่สะดวกเดินทางควรใช้อุปกรณ์ที่ฆ่าเชื้อทางการแพทย์ในการทำแผลเท่านั้น ใช้น้ำเกลือทางการแพทย์เช็ดบริเวณแผลด้านใน และเบตาดีนเช็ดรอบๆแผล และรับประทานยาฆ่าเชื้อที่แพทย์จ่ายให้ครบเรื่องอาการแผลตึงนั้นจะค่อยๆทุเลาได้เอง เมื่อแผลเริ่มสมานกันภายในประมาณ 1 สัปดาห์ ระหว่างนี้ทำแผลตามที่กล่าวไป ไม่เอาน้ำผึ้งไปทาแผลเอง เพราะอาจจะไม่สะอาดหรือเสี่ยงต่อการติดเชื้อเพิ่มขึ้นได้ รับประทานยาแก้ปวดเพื่อบรรเทาอาการปวดตึงได้